هو الى كان شاطر وجيه ف ثانوية عامة ومجبش مجموع وحلم عمره يدخل هندسة ومش هينفع يدخل هندسه خاص يعمل ايه هو ذاكر وتعب بس مجبش مجموع
والله يا صديقي أنا فكرت اقفل الأسك شوية عقبال ما موجة نتائج الثانوية تهدأ ، عشان تعرفوا ، بس في الحقيقة : كلية هندسة مش حلم ولا حاجة ، أنت عاوز تدخلها عشان أنت اتعودت أن كلية هندسة دي كلية قمة ، وأنك لازم تكون مهندس عشان دا كان هدف مذاكرتك والقصة السئيلة دي.  عمومًا ، أخوك كان عاوز يدخل هندسة برضه ، وربنا نجّاني الحمد لله ، ودخلت تجارة ، واشتغلت من وأنا في سنة 2 ، والحمد لله عملت بورتفوليو محترم لنفسي ، الحمد لله.  فسيبك من مسألة أن الكلية بتجيب شغل دي والكلام دا ، اتعلم مهارة بتجيب فلوس وتكسّب منها ، وادخل تجارة عادي واستمتع بأنك تختار لمرة في حياتك خيارك الحقيقي ، مش الخيار اللي أهلك أقنعوك بيه ، أو اللي المجتمع اوهمك كذبًا أنه فيه الوظيفة والوجاهة..